2. ลักษณะการประกอบธุรกิจ

ประวัติความเป็นมาและการเปลี่ยนแปลงและพัฒนาการที่สำคัญ

2530 คุณนพดล ธรรมวัฒนะ ได้ร่วมทุนกับ Mr. Mark J. Walden ซึ่งเป็นนักธุรกิจอเมริกัน
ก่อตั้งบริษัท ไทยเซกเวย์ อินเตอร์เนชั่นแนล จำกัด
โดยมีวัตถุประสงค์เพื่อทำหน้าที่จัดหาผลิตภัณฑ์เสื้อผ้าสำเร็จรูปภายใต้เครื่องหมายการค้าของ Walt
Disney และ Body Glove ให้กับบริษัทในสหรัฐอเมริกา ส่งผลให้คุณนพดล ธรรมวัฒนะ
มีความสัมพันธ์ทางธุรกิจที่ดีกับเจ้าของเครื่องหมายการค้า Body Glove

2531 ก่อตั้งบริษัท ขึ้นเมื่อวันที่ 31 มีนาคม 2531 ด้วยทุนจดทะเบียนจำนวน 10 ล้านบาท
โดยมีวัตถุประสงค์เพื่อจำหน่ายผลิตภัณฑ์เสื้อผ้าสำเร็จรูป
และผลิตภัณฑ์ที่เกี่ยวข้องภายใต้เครื่องหมายการค้า Body Glove
บริษัทได้รับความยินยอมในการใช้เครื่องหมายการค้า Body Glove จาก IP Global
Investments America, INC. (“IPG”)

2534 ได้มีการเพิ่มทุนเพื่อรองรับการขยายการดำเนินธุรกิจของบริษัท จาก 10 ล้านบาท เป็น 20
ล้านบาท

2537 ได้มีการเพิ่มทุนเพื่อรองรับการขยายการดำเนินธุรกิจของบริษัท จาก 20 ล้านบาท เป็น 40
ล้านบาท

2543 ได้มีการเพิ่มทุน เพื่อรองรับการการดำเนินธุรกิจของบริษัท จาก 40 ล้านบาท เป็น 60
ล้านบาท

2550

-   29 มิถุนายน 2550 ได้มีการเพิ่มทุนเพื่อรองรับการการดำเนินธุรกิจของบริษัทจาก 60
    ล้านบาท เป็น 80 ล้านบาท และเปลี่ยนชื่อจากบริษัทบอดี้ โกลฟ (ประเทศไทย) จำกัด
    เป็นบริษัท บอดี้ โกลฟ (ประเทศไทย) จำกัด (มหาชน)

-   23, 26 และ 27 พฤศจิกายน 2550 เสนอขายหุ้นเพิ่มทุนต่อประชาชนจำนวน 20 ล้านหุ้น
    มูลค่าที่ตราไว้หุ้นละ 1 บาท เสนอขายในราคาหุ้นละ 4.70 บาท

-   จดทะเบียนเพิ่มทุนเป็นทุนชำระแล้วจำนวน 80 ล้านบาทกับกระทรวงพาณิชย์เมื่อวันที่ 30
    พฤศจิกายน 2550

-   11 ธันวาคม 2550 หุ้นสามัญของบริษัทเข้าเป็นหลักทรัพย์จดทะเบียนในตลาดหลักทรัพย์เอ็ม เอ
    ไอ

2551

-   6 พฤษภาคม 2551 เปลี่ยนชื่อบริษัท จาก บริษัท บอดี้ โกลฟ (ประเทศไทย) จำกัด
    (มหาชน) เป็น บริษัท

  บีจีที คอร์ปอเรชั่น จำกัด (มหาชน)

  ในระหว่างปี พ.ศ. 2531 ถึงวันที่ 2 พฤษภาคม 2550 บริษัทได้รับความยินยอมจาก IPG
  ในการจัดจำหน่ายเสื้อผ้า

สำเร็จรูปและผลิตภัณฑ์ที่เกี่ยวข้องภายใต้เครื่องหมายการค้า Body Glove
โดยไม่ได้มีการจัดทำสัญญา
และที่ผ่านมาบริษัทได้มีการจ่ายค่าลิขสิทธิ์หรือค่าสิทธิในการใช้เครื่องหมายการค้า Body Glove
อย่างสม่ำเสมอ และเมื่อวันที่ 3 พฤษภาคม 2550
บริษัทได้ลงนามในสัญญาดำเนินการและอนุญาตให้ใช้สิทธิและช่วงสิทธิในเครื่องหมายการค้า Body
Glove กับ IPG ต่อมาเมื่อวันที่ 1 มิถุนายน 2550
บริษัทได้ลงนามเพิ่มเติมในบันทึกแนบท้ายสัญญาดำเนินการและอนุญาตให้ใช้สิทธิและช่วงสิทธิในเครื่องหมายการค้า
Body Glove กับ IPG

  ตลอดระยะเวลาที่ผ่านมา บริษัทได้พัฒนาและปรับเปลี่ยนรูปแบบเสื้อผ้าและผลิตภัณฑ์ที่เกี่ยวข้อง
  ภายใต้

เครื่องหมายการค้า Body Glove
ให้สอดคล้องกับรสนิยมและความต้องการของลูกค้ากลุ่มเป้าหมายของบริษัทในช่วงเวลาต่างๆ
โดยในระยะแรกรูปแบบเสื้อผ้า Body Glove
ที่จำหน่ายในประเทศไทยจะเน้นรูปแบบเสื้อผ้าที่มีลวดลายและสีสันสดใส
ต่อมาบริษัทได้ปรับเปลี่ยนรูปแบบให้สอดคล้องกับรสนิยมและการใช้ชีวิตของกลุ่มลูกค้าเป้าหมายภายใต้แนวคิด
Surf Fashion & Easy Lifestyle
ส่งผลให้ผลิตภัณฑ์ของบริษัทได้รับความนิยมจากลูกค้ากลุ่มเป้าหมายอย่างต่อเนื่อง
โดยสิทธิที่บริษัทได้รับในการใช้เครื่องหมายการค้า Body Glove
ครอบคลุมถึงการที่บริษัทสามารถทำธุรกิจค้าปลีก
และเป็นตัวแทนเพื่อการผลิตและจัดจำหน่ายเสื้อผ้าสำเร็จรูป
รวมถึงผลิตภัณฑ์ที่เกี่ยวข้องภายใต้เครื่องหมายการค้า Body Glove แต่เพียงผู้เดียว (exclusive
rights) ใน 6 ประเทศ ได้แก่ ไทย เวียดนาม พม่า ลาว กัมพูชา และฟิลิปปินส์
นอกจากนั้นบริษัทยังสามารถให้สิทธิแก่ผู้อื่นในการใช้เครื่องหมายการค้า Body Glove ได้อีกด้วย